CELEX: 22012D0356
Language: el
Date: 2012-06-15 00:00:00
Title: 2012/356/ΕΕ: Απόφαση αριθ. 1/2012 του Συμβουλίου Υπουργών ΑΚΕ-ΕΕ, της 15ης Ιουνίου 2012 , σχετικά με την αναθεώρηση των όρων και προϋποθέσεων χρηματοδότησης επενδύσεων (κεφάλαιο 1 του παραρτήματος II της συμφωνίας εταιρικής σχέσης ΑΚΕ-ΕΕ)

4.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 174/27
            
         ΑΠΌΦΑΣΗ αριθ. 1/2012 ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΑΚΕ-ΕΕ
   της 15ης Ιουνίου 2012
   σχετικά με την αναθεώρηση των όρων και προϋποθέσεων χρηματοδότησης επενδύσεων (κεφάλαιο 1 του παραρτήματος II της συμφωνίας εταιρικής σχέσης ΑΚΕ-ΕΕ)
   (2012/356/ΕΕ)
   ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου (1), όπως τροποποιήθηκε τελευταία (εφεξής αποκαλούμενη «συμφωνία εταιρικής σχέσης ΑΚΕ-ΕΕ»), και ιδίως το άρθρο 100 της συμφωνίας αυτής,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 6β του παραρτήματος II της συμφωνίας εταιρικής σχέσης ΑΚΕ-ΕΕ, πραγματοποιήθηκε ενδιάμεση αξιολόγηση της χρήσης της επενδυτικής διευκόλυνσης ΑΚΕ και των ιδίων πόρων της Ευρωπαϊκής Τράπεζας Επενδύσεων στην περιοχή ΑΚΕ. Μια από τις συστάσεις που διατυπώθηκαν στην ενδιάμεση αξιολόγηση ήταν να εξασφαλισθεί συμπληρωματική παροχή πόρων για τεχνική βοήθεια.
            
         
               (2)
            
            
               Λαμβάνοντας υπόψη τα αποτελέσματα της ενδιάμεσης αξιολόγησης, το μέρος του κονδυλίου για τις επιδοτήσεις επιτοκίου που μπορούν να χρησιμοποιηθούν για την παροχή τεχνικής βοήθειας κατά την εκτέλεση έργων, όπως ορίζεται στο παράρτημα II, άρθρο 1, παράγραφος 3 και άρθρο 2, παράγραφος 9 της συμφωνίας εταιρικής σχέσης ΑΚΕ-ΕΕ, θα πρέπει να αυξηθεί από 10 % σε 15 %,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της συμφωνίας εταιρικής σχέσης ΑΚΕ-ΕΕ τροποποιείται ως εξής:
   
               1)
            
            
               Στο άρθρο 1, η παράγραφος 3 αντικαθίσταται από το ακόλουθο κείμενο:
               «3.   Οι επιδοτήσεις επιτοκίων είναι δυνατόν να κεφαλαιοποιούνται ή να χρησιμοποιούνται με τη μορφή επιχορηγήσεων. Το ποσό της επιδότησης επιτοκίου, αναπροσαρμοζόμενο στην αξία του κατά τη στιγμή της εκταμίευσης του δανείου, καταλογίζεται στην επιδότηση επιτοκίου που ορίζεται στο παράρτημα Ιβ παράγραφος 2 στοιχείο γ) και καταβάλλεται απευθείας στην Τράπεζα. Ποσοστό έως 15 % αυτής της χορήγησης για επιδοτήσεις επιτοκίου μπορεί επίσης να διατεθεί για την παροχή τεχνικής βοήθειας κατά την εκτέλεση έργων στις χώρες ΑΚΕ.».
            
         
               2)
            
            
               Στο άρθρο 2, η παράγραφος 9 αντικαθίσταται από το ακόλουθο κείμενο:
               «9.   Οι επιδοτήσεις επιτοκίων είναι δυνατόν να κεφαλαιοποιούνται ή να χρησιμοποιούνται με τη μορφή επιχορηγήσεων. Ποσοστό έως 15 % του προϋπολογισμού για επιδοτήσεις επιτοκίων μπορεί να χρησιμοποιηθεί ως τεχνική βοήθεια για τη στήριξη έργων στις χώρες ΑΚΕ.».
            
         Άρθρο 2
   Η παρούσα απόφαση αρχίζει να ισχύει από την ημέρα έκδοσής της.
   
      Πορτ Βίλα, 15 Ιουνίου 2012.
      
         
            Για το Συμβούλιο Υπουργών ΑΚΕ-ΕΕ
         
         
            Ο Πρόεδρος
         
         A. BAPTISTE
      
   
   
      (1)  ΕΕ L 317 της 15.12.2000, σ. 3.